основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовата категория B да обхване също Китай и Вануату, а за продуктовата категория D — островите Кук.
 (19)
 Комисията получи и разгледа искане от „Bio.inspecta AG“ за изменение на неговите спецификации. Въз основа на информацията Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории A и D да обхване също Босна и Херцеговина, Мароко и Обединените арабски емирства.
 (20)
 Комисията получи и разгледа искане от „Bureau Veritas Certification France SAS“ за включване в списъка от приложение IV към Регламент (ЕО) No 1235/2008. Въз основа на получената информация е достигнато до заключението, че е обосновано признаването на „Bureau Veritas Certification France SAS“ за продуктовите категории A и D в Мадагаскар, Мавриций, Монако, Мароко и Никарагуа, за продуктовата категория C — в Мадагаскар и Никарагуа, и за продуктовата категория E — в Мавриций.
 (21)
 Комисията получи и разгледа искане от „CERES Certification of Environmental Standards GmbH“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории A и D да обхване също Демократична република Конго, Черна гора, Непал, окупираните палестински територии и Пакистан, за продуктовите категории A, B и D — Камерун и Нигерия, а за продуктовата категория C — Китай и Тайван.
 (22)
 Комисията получи и разгледа искане от „Certificadora Mexicana de productos y procesos ecológicos S.C.“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовата категория D да обхване също Колумбия.
 (23)
 Комисията получи и разгледа искане от „Control Union Certifications“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории A, D и F да обхване също Бенин, Ботсуана, Камерун, Куба, Кюрасао, Хаити, Кения, Лесото, Малави, Монголия, Мароко, Намибия, Сенегал, Суринам, Свазиленд, Тайван, Того и Зимбабве, за продуктовите категории A, B, C, D, E и F — Армения и Казахстан, а за продуктовите категории A, B, C, D и F — Ирак.
 (24)
 „Doalnara Certified Organic Korea, LLC“ уведоми Комисията, че е прекратил дейността си по сертифициране в Република Корея — единствената трета държава, за която е бил признат, и вече не следва да бъде включен в списъка от приложение IV към Регламент (ЕО) No 1235/2008.
 (25)
 Комисията получи и разгледа искане от „Ecocert SA“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовата категория A да обхване също Ботсуана, за продуктовите категории A и D — Армения, Белиз, Кабо Верде, Централноафриканската република, Конго